O vals d'A Gaita (u vals de La Gaita en as variants dialectals que usan l'articlo completo) ye una melodía y danza popular d'a comarca de Sobrarbe, en o Pireneu de Uesca, que se conoix per muitos puestos d'a comarca como danza secular sin garra vinclo con festividatz relichiosas, pero que seguntes que qualques estudios podría tener a suya orichen en o Chinchecle, que sí que ye una baile relichiosa, perque comparte con ixe la estructura d'o suyo segundo tema. Anque s'el conoix como "vals", no ye garra danza d'este tipo pos en os valses a estrutura tematica i ye ternaria, estando binaria en o vals d'A Gaita.